AlexejDobrolubov/national_council_slovak_2010 huggingface dataset:
12. schôdza NR SR - 7.deň - A. dopoludnia
Dátum: 2024-04-25
Poslanec: Huliak, Rudolf (SNS)
Druh vystúpenia: Vystúpenie s faktickou poznámkou

10. Pán Hlina, ste ma náramne pobavil, keď ste povedal, že ja sa bojím s vami ísť do debaty. Poviem vám len jednu vec, ja sa bojím Pána Boha a miškára. To sú dve veci na svete, koho sa ja bojím. Ísť s vami do debaty je asi tak, že keď hercovi poskytnete publikum, tak dovtedy bude hrať. Ako nestojíte mi za fajku dymu. Dneska som bol svedkom toho, že tu akýkoľvek ľudský prístup nemá význam. Vy opozícia ste proste jedny špinavé hyeny, s ktorými sa dá jednať čiste pracovne. O tom som sa presvedčil na pánov poslancov z PS-ka, takže takýmto spôsobom sa budem k vám aj chovať, aby ste vedel. Dovidenia, ďakujem.
3.schôdza NR SR - 3.deň - B.popoludní
Dátum: 2023-11-16
Poslanec: Huliak, Rudolf (SNS)
Druh vystúpenia: Vystúpenie s faktickou poznámkou

80. Ďakujem pekne za slovo pánovi predsedajúcemu. Myslím si, že sa to dá zhrnúť asi tak: To najlepšie na koniec. Podľa mňa sa pán poslanec stratil v prvých desiatich minútach a pevne verím a tak dúfam, že o najbližších legislatívnych normách, zákonoch a všetkom, čo tento parlament bude prijímať, nebudeme rokovať tri dni a že dokážeme z tohto miesta pomôcť tomu Slovensku, aby sa skutočne začalo rozvíjať a aby sme nemali tak vysoko zatiahnutú tú ručnú brzdu ako niektorí poslanci z opozície. Ďakujem pekne.
22. schôdza NR SR - 4.deň - A. dopoludnia
Dátum: 2024-10-25
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

38. Ďakujem veľmi pekne. Takže parlamentný film Pokrivený svet pani Kolíkovej pokračuje. V nadväznosti na to, čo hovorila pani, pani poslankyňa, jedným z lajtmotívov toho celého, čo, o čom ste hovorili, bolo, bolo slovo kajúcnik. A poviem kajúcnik, no nazvime to po slovensky udavač. Veď čo sa tu budeme hrať na čo? Títo udavači sa stali symbolom celého volebného obdobia, ktoré sme si tu na zažili. Na udavačoch, na ich udávaní bolo založené vlastne všetko, čo sa tuná v parlamente prerokuvávalo. Udavač, koľko, koľko nešťastia toto, toto proste toto slovo, proste títo ľudia, ktorí udávali, potom už udávali aj seba navzájom, koľko, koľko to spôsobilo nešťastí v tejto spoločnosti, koľko to spôsobilo istých záležitostí, ktoré sú dodnes neni vyšetrené a nikdy vyšetrené nebudú. Proste títo udavači by boli urobili a urobia vždy všetko preto, aby si zachránili kožu. Na týchto udavačoch bola založená celá vláda, všetky tri vlády, tých minulých volebných, toho minulého volebného obdobia. O tom veľmi dobre viete. A tie nedorozumenia sa riešia dodnes. Nedorozumenia, ktoré zasiahli množstvo ľudí neprávom. Koľko pokrivenia sa stalo na základe týchto udavačov! Čiže mi kľudne môžeme povedať, pani poslankyňa, na základe toho, čo si povedala, že okrem iného tie vlády, ktoré tuná boli tri a pol roka, to boli vlády založené len a len a len v tejto oblasti na vzájomnom – aj vzájomnom udávaní. To už potom nebola len koalícia a opozícia. To už potom bola koalícia a v nej vnútorná opozícia, ako to nakoniec aj dopadlo predčasnými voľbami. Čiže udavači udávali... (Prerušenie vystúpenia časomerom.)
22. schôdza NR SR - 4.deň - A. dopoludnia
Dátum: 2024-10-25
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

20. Ďakujem veľmi pekne. Pán minister, mne sa strašne páčil ten výraz, ktorý ste použili na začiatku – pokrivený svet pani Kolíkovej . Dokonca myslím si, že toto by mohol byť ďalší námet pre jeden vynikajúci film. Veď predsa po Mikim a Prezidentke by bol ďalší názov Pokrivený svet pani Kolíkovej, skvelý námet pre RTVS, možno pre spoluprácu ďalšiu aj pre tých ľudí, ktorí tam budú teraz. No ale dobre. Ja, viete, tieto vaše právne prekáračky, ktoré máte profesné, tomu ja nerozumiem. Ale jednej veci rozumiem, a to tejto dáme, o ktorej ste hovorili, asi nemôžem nikdy zabudnúť a to je tá hrozná relácia Pumpa, ktorá tu kedysi bola. U pani Kolíkovej toľko cynizmu, tá hrozná necitlivelosť, necitlivosť, to vysmiatie sa majestátu smrti v prípade tejto relácie, ktorej sa táto pani zúčastnila úplne bezostyšne po smrti Lučanského, po smrti generála Lučanského, to bolo čosi, cez čo sa nedá preniesť. A od vtedy ja sa na túto pani pozerám úplne inak preto, lebo to je, to je taká neúcta, tento cynizmus hrozný, toto, čo sme tam videli v priamom prenose, a nebudem hovoriť o samotnej relácii, lebo aj tí tvorcovia už nie sú medzi živými, ktorí ju robili, pochopiteľne, takže sa to nepatrí a ja sa teda skláňam pred majestátom smrti. Ale taká necitlivosť, taká... proste ten, ten hrozný cynizmus v tých očiach a proste dať sa na takúto reláciu akože humoristickú, to nebol ani čierny humor, to bolo jedno svinstvo. A táto pani sa tohto svinstva zúčastnila bez toho, aby mala vôbec nejaké výčitky svedomia. Aspoň keby sa potom dodatočne, keď jej to došlo, ale jej to asi nedošlo, ospravedlnila. Len, bohužiaľ, u tejto dámy sa asi nedoč... (Prerušenie vystúpenia časomerom. Potlesk.)
22. schôdza NR SR - 3.deň - B. popoludni
Dátum: 2024-10-24
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

89. Ďakujem za slovo, pán predsedajúci. Pani poslankyňa, to, čo navrhujete, to, čo navrhujete ohľadne pozastavenia celého tohto procesu, sa mi zdá v tejto chvíli trošku nereálne a trošku aj riskantné, povedzme si otvorene, vzhľadom na rozbehnutý proces. A okrem toho, keď chceme vedieť, ako naozaj bude fungovať nová televízia v novom zákone, tak by sme asi mali všetky tieto procesy, ktoré sa začali, dokončiť s tým, že tie vaše úvahy sú absolútne legitímne, ktoré ste pomenovali, len si zase treba úplne poctivo pomenovať, že kde tento príbeh vlastne začal. Tento príbeh ohľadne tejto našej nešťastnej televízie a rozhlasu a ohľadne toho, že čo všetko sa tu udialo za tie roky a teraz mám na mysli koncesionárske poplatky, mám na mysli všetky tie "reformy" a tak ďalej, a tak ďalej. Toto naozaj vyrieši podľa môjho názoru jedna poctivá konferencia o verejnoprávnosti na Slovensku, o verejnoprávnosti inštitúcie tohto typu televízie a rozhlasu alebo rozhlasu a televízie. Ale na to, aby tá konferencia mohla byť a mohla existovať a mohla prebehnúť, potrebujete asi funkčné vedenie televízie a rozhlasu zo zákona, aby vám mohlo nejakým spôsobom oponovať, aby mohlo aj regulovať to, čo tam na tej konferencii zaznie, prosto aby to boli aj ľudia práce a nielen ľudia teórie, alebo teda poslanci v zmysle tých všetkých úvah a legislatívy, o ktorej práve teraz hovoríme. Čiže hovorím ešte raz, jedna poctivá konferencia o verejnoprávnosti, ale aj s novým vedením RTVS, teda STVR, pardon.
19. schôdza NR SR - 10.deň - A. dopoludnia
Dátum: 2024-09-26
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

40. Pán poslanec Ľupták mi zobral myšlienky v tom zmysle, čo som chcel povedať presne (povedané so smiechom), ale dovolím si nadviazať na neho. Pán poslanec, to s tým chválením českej vlády, to snáď skutočne nemyslíte vážne. Veď keby to bola pravda, čo ste povedali, tak by tie komunálne voľby asi dopadli trošku inak. Alebo vláda je dobrá, len občania to nepochopili? Či ako ste to mysleli? Vláda je fajn, len občanov vymeniť, nie? Tak buďte taký láskavý a trošku korigujte to, čo ste povedali, lebo ako vyzerá to minimálne smiešne vzhľadom na posledné komunálne voľby, ktoré sme teda mali možnosť sledovať. No a piráti dopirátovali, hej, ak toto je váš vzor. (Potlesk.)
19. schôdza NR SR - 5.deň - A. dopoludnia
Dátum: 2024-09-18
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

68. Ďakujem za slovo, pán predsedajúci a nadviažem na text pána poslanca, to, o čom teda hovoril najviac štyrmi vetami asi. Veľmi krátko. Za atentát na premiéra tohto štátu môže atmosféra v tejto spoločnosti, na tom by sme sa asi mohli dohodnúť. Tú atmosféru v tejto spoločnosti niekto vytvoril, na tom by sme sa tiež mohli dohodnúť. Nuž a nedôvera už je len dôsledkom tejto atmosféry, ktorá je v tejto spoločnosti nejakým spôsobom zavedená. To je po prvé. No a viete, ako vy sa chcete dohodnúť na čomkoľvek, keď my sa nevieme dohodnúť ani na etickom kódexe, čo by už malo byť určite oveľa jednoduchšie, to je jedna vec. A druhá, viete, napadá ma taká vec, keď máte 150 slušných ľudí v parlamente a jedného neslušného, tak ten jeden neslušný tú atmosféru zasmradí veľmi jednoducho a o tom sa môžeme tuná presviedčať dennodenne niekoľkokrát. Tých 149 slušných s tým jedným neslušným potom vychádza úplne na srandu a to je ten problém, ktorý by tu mal niekto riešiť takisto.
19. schôdza NR SR - 5.deň - A. dopoludnia
Dátum: 2024-09-18
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

54. Ďakujem za slovo, pán predsedujúci. Pani kolegyňa, ja vám poviem úplne úprimne a otvorene, prečo vlastne je tu ten vzťah medzi opozíciou a koalíciou, a ktorý sa prejavuje aj tým, že my vás jednoducho ako nechceme alebo nemôžeme alebo, alebo ja neviem, ako by som to formuloval, zapojiť do tejto tzv. komisie, alebo ja neviem, ako by som to tiež pomenoval. My vám proste nedôverujeme. Tu je taká obrovská nedôvera medzi opozíciou a koalíciou, aká je v spoločnosti. Za tú nedôveru je niekto zodpovedný. My vám proste neveríme, že to myslíte úprimne a že z toho nechcete vybojovať nejaký politický kapitál. Hovorím to úplne úprimne. Preto to je. A vy tiež rozmýšľa... ja tiež rozmýšľam nad tým, ako z toho von. Tak rozmýšľajte aj vy, ako z toho von. Nie že my tu zase budete hádzať nejaké politické blbé floskule, ako to vy zvyknete. Proste ja vám úplne otvorene hovorím, je tu nedôvera medzi opozíciou a koalíciou. My jednoducho neveríme vo vaše dobré úmysly. Rozumiete mi? Neveríme vám, hej? Tak sa s tým nejakým spôsobom vysporiadajte a my sa s tým tiež budeme musieť nejako vysporiadať. Ale to niekto zasial tuná v tejto spoločnosti a ten atentát sa stal nám, našemu premiérovi, našemu predsedovi strany, našemu, našemu priateľovi, s ktorým nikto nerátal. A za túto atmosféru v tejto spoločnosti je niekto zodpovedný.
20. schôdza NR SR - 1.deň - B. popoludní
Dátum: 2024-09-12
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

198. Ďakujem pekne, pán predsedajúci. Ja sa chcem poďakovať, Zuzka Plevíková, za to, že, pani poslankyňa, že si skutočne pomenovala množstvo problémov, ktorými sa zaoberáme a ktoré sú dôvodom, že tu dnes sedíme takto a že tu dnes hovoríme o týchto veciach, preto lebo kedy inokedy, ak nie teraz. Zaujali ma dva, zaujali ma dva problémy, o ktorých si hovorila. V prvom rade si poukázala na ten jeden absolútny podvod s tou Ódorovou vládou, ktorá dala tomu Slovensku naozaj ten posledný klinec do rakvy a proste tento podvod vyvrcholil eurovoľbami, kde ako všetci sa prihlásili k Progresívnemu Slovensku, všetci to nezávislí, o ktorých sme, ktorí nás oklamali. Oklamali celú spoločnosť a dneska sa hrajú úplne na niečo iného, ako čo tuná predstierali, keď boli vo vláde. To je jedna vec. Ďalej si poukázala veľmi teda skutočne na fakt, že táto strana, myslím PS pod vedením Šimečku, jednoducho nezobrala na vedomie výsledky volieb a tolerovala tie šibenicové protesty pred ministerstvom kultúry. Tie šibenicové protesty pred ministerstvom kultúry ešte pred odvolaním generálneho riaditeľa Národného divadla a generálneho riaditeľa Národnej galérie, generálnej riaditeľky Národnej galérie, ktoré vlastne vyvrcholili do atentátu na premiéra. To je vaša zodpovednosť, pán Šimečka. To je vaša zodpovednosť. A minimálne ste mali povedať celej spoločnosti, prepáčte. Vy ste vydržali dva mesiace mlčať a potom ste tie protesty začali opakovať. A môžete teraz tisíckrát hovoriť, že už nie šibenice. Tie šibenice tam boli, pred tým ministerstvom kultúry. Tá brána bola oblepená rôznymi vecami, za ktoré sa môžete hanbiť, pán Šimečka. Aj to je dôvod na vaše odvolanie. Vaša zodpovednosť a vaše spoluautorstvo tých protestov. (Potlesk.)
20. schôdza NR SR - 1.deň - B. popoludní
Dátum: 2024-09-12
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

136. Ďakujem pekne. No od manifestácie poďme znovu k pragmatizmu, ak dovolíte. (Smiech.) Nie, celkom vážne, hovorím to celkom vážne. Nie, tu manifestácia nemá čo hľadať. Nikto tu nechce, po prvé, nikto tu nechce dehonestovať meno pána Šimečku. Pán poslanec, sám si potvrdil, že meno Šimečka je protekčné meno, lebo obhajoval si jeho celú rodinu v tejto chvíli, mať na mysli pána podpredsedu Národnej rady, ale povedzme si otvorene. Pán Milan Šimečka bol komunista a najskôr ho vyhodili z Komunistickej strany. Vyhodili, on neodišiel. Vyhodili ho z Komunistickej strany a potom sa stal disidentom. A to si treba úplne jasne povedať, hej, v tejto chvíli. Nebolo to opačne. Uveril by som tvojim slovám absolútne, keby pán Šimečka dobrovoľne odišiel z Komunistickej strany. Nie, jeho vyhodili. Patril medzi šesťdesiat osmičkárov, to je jedna vec. Okrem toho táto téma čaká celý rok 89´, čaká na historikov. Preto, lebo isté veci sa úplne úmyselne zamlčujú a deti sa o nich neučia. Napríklad ani o tom, že prezident Havel bol jednomyseľne zvolený parlamentom československým, komunistickým parlamentom. Bol jednomyseľne zvolený, aj súdruh Biľak hlasoval za pána prezidenta Havla, ktorý následne prisahal na Ústavu Československej socialistickej republiky. To všetko sú fakty a tam bola istá dohoda. A tých komunistov ste vtedy potrebovali pre rok ´89, aby prešiel, tak ako prešiel. Chvalabohu. Ale teraz sa netvárte, že to bola jednofarebná záležitosť. To nie je fér. A taká ta pravda nebola, lebo tiež čosi o tom viem. Takže ďakujem veľmi pekne. Ešte raz, nikto nechce dehonestovať meno pána Šimečku, ja len hovorím, že meno Šimečka je meno protekčné, z čoho v súčasnosti pán podpredseda ťaží. (Potlesk.)
20. schôdza NR SR - 1.deň - B. popoludní
Dátum: 2024-09-12
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

16. Ďakujem pekne, z ničoho nič som sa dostal na prvé miesto, to je dobre. Pán poslanec, ja nebudem hovoriť o stotisícových dotáciách vašich poslancov alebo teda tých, čo vedľa vás sedia, lebo to je blbosť celé. Tu vôbec nejde o toto, o čom ste vy hovorili, vy ste sa dotkli fondov a tú problematiku nepoznáte, tá problematika fondov je iná, že neexistuje systém kontroly, viete? To je niečo iné. Že neexistuje spätný systém kontroly tých projektov, ktoré boli zverejnené, ktoré boli finančne dotované, neexistuje. To je problém a nie to, čo vy hovoríte, to je volovina celé od začiatku dokonca. Ale následne na to, o čom hovoríte vy, ja sa pýtam a to je to dôležité, existuje nejaké spätné hodnotenie projektov priateľky pána Šimečku, na ktoré dostala peniaze od tých tzv. nezávislých komisií? To ste mali povedať, o tomto ste mali hovoriť, že tu neexistuje spätná väzba, nie tie hlúposti, čo ste tuna menovali, kto koľko dostal a ako. Veď to ako vždy niekto niečo dostane, ale ide o to, môže dostať... (smiech a potlesk v pléne) ďakujem pekne, aj ja si zatlieskam, vždy niekto niečo dostane, ale dôležité je, aby ste to vedeli odkontrolovať, tú kvalitu, že to môže dostať opakovane, viete, pani poslankyňa? A potom sa tak múdro "tvárte", ako sa tvárite teraz. Nerozumiete tomu. Nefunguje systém kontroly, to je celá vec.
20. schôdza NR SR - 1.deň - A. dopoludnia
Dátum: 2024-09-12
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

32. Ďakujeme, ďakujem pekne. Poďme trošku k tomu prejavu pána Šimečku, ak dovolíte, podľa rokovacieho poriadku. Pán Šimečka, vy ste použili vetu vo svojom prejave, že útočí sa na vášho starého otca. Ja by som sa vás chcel spýtať úplne konkrétne. Ja som poznal jedného Šimečku, ktorý prednášal na umeleckých školách marxizmus - leninizmus a prednášal ho veľmi zanietene. Kto bol tento Šimečka? Je to vaša rodina, alebo nie je to vaša rodina? Neviem, skutočne. Bol by som rád, keby ste mi to povedali, hoci aj s pánom Mikloškom, ktorý sa na mňa pozerá, asi tušíme, kto to bol, však? (Reakcia z pléna.) No, áno, dobre, ďakujem, ďakujem veľmi pekne, určite na to budem reagovať. Ďalšia vec, vy ste veľmi inteligentný človek a veľmi dobre viete, čo meno Šimečka znamená na Slovensku aj u vašich havlovských priateľov v Čechách. Vy keby ste neboli Šimečka, možno by ste neboli ani v Európskom parlamente, možno by ste neboli ani podpredsedom Národnej rady a možno by ste neboli ani predsedom vašej strany. Pretože ste Šimečka. Vy sa na toto protekčné meno nesmierne spoliehate a ja by som vás len veľmi pekne poprosil, nedávajte sa do pozície falošného martýra, je to strašne lacné. (Potlesk.)
15. schôdza NR SR - 10.deň - B. popoludní
Dátum: 2024-06-26
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

88. Ďakujem veľmi pekne, pán predsedajúci. Pani kolegyňa, ja mám inú otázku na vás, ak dovolíte, takú trošku osobnejšiu, ale by ma to veľmi zaujímalo z vášho pohľadu. Mení sa filozofia tohto zákona, a preto by ma zaujímalo, a mení sa na základe istých faktov, ktoré môžeme hodnotiť z hľadiska existencie fondu. Mňa by zaujímalo, podľa vás Audiovizuálny fond všetky projekty, ktoré podporil, stáli za to, aby ich podporil? Ak nie, ktoré boli podľa vás tie, ktoré by fond nemusel podporiť, eventuélne (správne eventuálne, pozn. red.) podporil ich zbytočne, eventuélne boli to projekty, kde boli vyslovene vyhodené finančné prostriedky, ktoré nedostali tú odozvu, ktorá sa od nich očakávala, ktoré sú to podľa vás? Poďme konkretizovať isté veci, aby sme sa trošku viac poznali. Ďakujem pekne za pozornosť.
15. schôdza NR SR - 7.deň - B. popoludní
Dátum: 2024-06-20
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

72. Ďakujem za slovo, pán predsedajúci. Ja začnem odzadu, pán kolega, ak dovolíte. Národná rada ho môže a nemusí odvolať. Ale určite vznikne rozprava, hej, ktorá, reagujem na to, čo ste hovorili. Môže a nemusí ho odvolať. Určite vznikne rozprava, ktorá dá, alebo nedá za pravdu problému, ktorý dnes my vieme ťažko definovať. Ale viete, leitmotívom toho celého nového zákona toto nie je. Leitmotívom toho celého zákona je to, že keby v tomto smere išla ďalej táto už dnes takzvaná verejnoprávna inštitúcia, tak by zanikla. Zanikla by preto, lebo by sa stratila v tom poli tých ostatných súkromných televízií, lebo už dnes si neplní svoju verejnú službu zo zákona. Lebo tie súkromné televízie ju predbehli. Predbehla ju Markíza s pôvodnou slovenskou tvorbou aj so športom, predbehla ju JOJka so športom, predbehla ju TA3 s publicistikou. To všetko, tu všade mala vládnuť verejnoprávna televízia. Takto jej berú témy všetky tie súkromné médiá. Dnes to už nie je o duálnom systéme, ktorý by, kde by bola partnerom verejnoprávna inštitúcia. To už je jednoznačne o prevahe súkromných médií, s ktorými táto televízia začala súperiť. To je ten najväčší problém dnes, ktorý my sa pokúšame vyriešiť novým zákonom, a preto ten nový zákon o novej televízii, aby sme toto tak, ako to sa nedá opraviť. To sa nedá opraviť preto, lebo to bolo pokazené pred tými 12-timi rokmi tým Krajcerom, ktorý to všetko zlúčil. Takto to dal dokopy, nezmyselne a politicky. Ani sa tým vtedy nikto, ani sa tomu vtedy nikto nebránil. Proste nevedeli odvolať riaditeľa. Potom tá ďalšia vec s tým zrušením koncesionárskych poplatkov, o ktorých stále hovoríme... (Prerušenie vystúpenia časomerom.)
15. schôdza NR SR - 7.deň - B. popoludní
Dátum: 2024-06-20
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

66. Ďakujem, ďakujem za slovo, pán predsedajúci. Pán kolega, vy ste povedali vetu v tom zmysle, že ľudia s týmto novým zákonom nesúhlasia, však? Niečo v tom zmysle. No ono to tak naozaj vyzerá, preto lebo mediálne ostávajú priestor iba tí, čo s tým nesúhlasia. Spýtajte sa iných zamestnancov v Slovenskej televízii a v Slovenskom rozhlase, aký majú názor napríklad na štrajky, aký majú názor na tento nový zákon. Môžete konkretizova... môžem konkretizovať, choďte do symfonického orchestra sa spýtať. Dnes mal byť veľký protestný koncert, viete, prečo nie je? Preto, lebo celý symfonický orchester s tým jednoducho nesúhlasí a nenecháva sa zneužiť politicky, taká je pravda. Ale mediálne sa to nikde neobjavuje, preto, lebo to nie je chrumkavé. Mediálne sa objavujú iba tí v čiernych bundičkách, svetríčkoch, šálikoch, ktorí ako sú proti tomu, proti tomuto novému televíznemu zákonu. Viete, potom prečo ste, spýtajte sa vašej asistentky, bývalej pani ministerky kultúry, ako sa postavila k zrušeniu koncesionárskych poplatkov? Ona vám o tom veľa povie. Prečo boli zrušené tie koncesionárske poplatky? Z akého dôvodu? To bol ten začiatok toho úplného zániku tejto televízie, v tomto smere akoby ona išla ďalej. Tam to všetko začalo. To sú tie dôvody, prečo sa musí prijať nový zákon, to sú tie dôvody, prečo treba vyriešiť financovanie a mohli by sme takto pokračovať. To je dôvod.
15. schôdza NR SR - 7.deň - B. popoludní
Dátum: 2024-06-20
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

52. Ďakujem veľmi pekne, pán predsedajúci. Ja by som sa chcel poďakovať, Roman, veľmi za to, čo si povedal, preto, lebo súhlasím s každým tvojím slovom, pochopiteľne, lebo hovoria z teba skúsenosti, hovorí z teba istá tradícia, hovoria z teba isté vedomosti, to sú všetko veci, ktoré treba rešpektovať. Spomenul si tie tzv. regionálne vysielania v Banskej Bystrici a v Košiciach. No to škaredé slovo, to sú neni regionálne vysielania, to sú presne také isté vysielania, ako robí Bratislava, len s menšími finančnými možnosťami, s menšou technikou, samozrejme, ale tie, tie vysielače sú skutočne na tej istej úrovni. To, čo sa stalo za tie posledné roky, že teda tieto štúdiá v Banskej Bystrici a v Košiciach boli tvrdo ignorované, to treba napraviť. To treba napraviť kvôli všetko... aj kvôli tej kultúre napríklad v Banskej Bystrici alebo v Košiciach, o ktorej hovoríš. Nezabúdajme na to, že je tam Akadémia umení v Banskej Bystrici, ktorá, vďaka ktorej je tam orchester v Banskej Bystrici, všetky tie hudobné formy, ktoré sú tam. Bola tam nedávno ešte urobená zmluva so Slovenským rozhlasom, ktorá pomáhala v rámci vysielacej štruktúry medzi akadémiou a Slovenským rozhlasom v Banskej Bystrici. To sú všetko veci, ktoré boli. K tomu sa treba vrátiť. Toto proste všetko fungovalo. A toto za tie roky všetko išlo preč. Veď to si treba uvedomiť, nie hlúpo štrajkovať.
13. schôdza NR SR - 1.deň - B. popoludní
Dátum: 2024-05-09
Poslanec: Janas, Karol (HLAS - SD)
Druh vystúpenia: Vystúpenie s faktickou poznámkou

16. (Rečníkovi sa neskôr zapol mikrofón.) Už ide, už nám to funguje. Vážený pán predsedajúci, vážená pani ministerka, ja niekedy žasnem nad takou bohorovnosťou niektorých ľudí a ono je možno aj dobré si pripomenúť, že kto nám to vlastne tento návrh podáva. Jeden je symbolom zlyhania reformy OSN-iek, ktorú riadil generálny riaditeľ sekcie, a dvojica minister Krajčí a štátny tajomník Stachura je symbolom úplného zlyhania pri riadení ministerstva v čase pandémie. Je to, je to symbolom nezvládnutej pandémie a ja verte, že viem, o čom hovorím, pretože v tom čase som bol a stále som primátorom mesta, kde som predsedal krízovému štátu a verte, že to zúfalstvo, ktoré sme tam dennodenne zažívali pri riešení pandémie a pri zachraňovaní ľudských životov, keď sme z mestských finančných prostriedkov nielen my, ale možno polka primátorov a starostov kupovali prístroje, ktoré ministerstvo nevedelo zabezpečovať, keď sme sa snažili pomáhať nemocniciam, tak naozaj to bolo niečo, čo možno stojí za to, aby sme si opäť tieto osoby pripomenuli. Nakoniec ono je možno dobré, že zrovna oni sa pod to podpísali, lebo ľudská pamäť si zle nepamätá a možno bude dobré, keď si to pripomenieme. A ešte jedno. Pán poslanec, vaša vláda nemala symbol, alebo vaše vedenie ministerstva nenávideného. Ak to bol nejaký symbol, tak zúfalstva, neschopnosti, neskôr ľútosti, a to je asi všetko.